**Figyeld a bajnokok játékát és vegyél részt a záró meccsen**

**- Nyerj jegyet a május 24-i, stockholmi UEFA Európa Liga döntőre és rúgj gólt a Hankook rajongók mérkőzésén**

**A Hankook Tire online versenyt indít, amelyen jegyeket sorsol ki a 2017-es UEFA Európa LigaTM stockholmi döntőjére https://hankook.stockholm-showdown.com, valamint a Hankook rajongók mérkőzésére. A résztvevők május 10-ig tehetik próbára szerencséjüket, a győztesek pedig élőben nézhetik meg a meccset a svédországi Friends Arenában, Stockholmban.**

***Németorsztág, Neu-Isenburg, 2017.04.04*** – Az európai focirajongók már nagyon várják az idei szezon döntőit, és az UEFA Európa Liga fináléja is hamarosan elérkezik. A Hankook a bajnokság egyik fő szponzoraként megragadja a lehetőséget arra, hogy meghívja a labdarúgás szerelmeseit a 2017-es UEFA Európa Liga döntőre, amelyet május 24-én rendeznek a svédországi Stockholmban, a Friends Arenában.

A fődíj nem pusztán két pár jegy lesz az UEFA Európa Liga döntőjére, hanem a Hankook rajongói meccsen való részvételre is lehetőséget biztosít. Két svéd futball legenda, Henrik Larsson és Freddie Ljungberg készíti fel a csapatokat, amelyek ugyanazon a pályán mérkőznek meg majd egymással a Friend Arenában, ahol az UEFA Európa Liga döntőjét játsszák egy nappal korábban. A díj fedezi az útiköltséget Stockholmba, valamint a szállást is.

Ha nem lesz akkora szerencséd, hogy elnyerd a fődíjat, vannak még további nyeremények is: a második díj két teljes garnitúra Hankook prémium gumiabroncs lesz, a harmadik pedig a tíz eredeti Adidas meccslabda egyike.

A nevezés módja: látogass el a https://hankook.stockholm-showdown.com oldalra, vegyél részt a játékban, válaszd ki kedvenc edződed, játékos számodat, és a gumiabroncsot, amelyet szeretnél.

A győzteseket 2017. május 10-ig sorsoljuk ki, a szerencsés nyerteseket azonnal értesítést kapnak.

Sok szerencsét!

###

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó globális vállalatnak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint az autósport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központja és hét gyártóüzemének fejlesztésébe. A németországi Hannoverben működő Európai Technológiai Központban az európai piac igényeire szabva fejlesztik az termékeket, különös tekintettel az európai prémium autógyártók számára készülő első szerelésű (OE) abroncsokra.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban és Lengyelországban vannak kereskedelmi képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3.300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készülő termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Serfőző Zsóka**  kommunikációs szakértő  Tel.: +36 25 556 091  zsoka.serfozo@hankooktire.com | **Boda Bence**  kommunikációs asszisztens  Tel.: +36 25 556 096  bence.boda@hankooktire.com |